
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕ ΥΧΟΣ ΔΕΥΤΕΡΟ _ Αρ. Φύλλου 390 

16 Μαϊου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Περιορισμοί σια παρεχόμενα βάσει του κωδικοποιημένου 
Ν. 1892/90 επενδυτικά κίνητρα για ορισμένες κατηγο¬ 
ρίες επενδύσεων μεταποίησης και εμπορίας γεωργι¬ 
κών προϊόντων, σύμφωνα με τους περιορισμούς που 

καθορίζονται από την Ευρωπαϊκή Επιτροπή . 1 

Καθορισμός των περιοχών που αναφέρονται στην περί¬ 
πτωση (κ) της παραγράφου 1 του άρθρου 1 του κω- 
δικοποιημένου Ν. 1892/90, των κινήτρων επιχορήγη¬ 
σης και επιδότησης επιτοκίου που παρέχονται στις 
επενδύσεις της εν λόγω διάταξης, καθώς και κάθε 


αναγκαίας λεπτομέρειας για την εφαρμογή της .... 2 
Μεταβίβαση αρμοδιότητας του Γενικού Γραμματέα του 
ΕΟΤ . 3 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


Υποχρέωση αναγραφής της ενδεικτικής τιμής λιανικής 
πώλησης, επί της συσκευασίας των εμφιαλωμένων 
νερών και αναψυκτικών ποτών . 4 


ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριθ. 55472 (1) 

Περιορισμοί στα παρεχόμενα βάσει του κωδικοποιημένου 
Ν. 1892/90 επενδυτικά κίνητρα για ορισμένες κατηγο¬ 
ρίες επενδύσεων μεταποίησης και εμπορίας γεωργι¬ 
κών προϊόντων, σύμφωνα με τους περιορισμούς που 
καθορίζονται από την Ευρωπαϊκή Επιτροπή. ; 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του κωδικοποιημένου με το Π.Δ. 
456/95 (ΦΕΚ 269/Α/29.12.95) Ν. 1892/90, όπως ισχύει 
και ε<* άτερα τη διάταξη της περίπτωσης (δ) της παρα¬ 
γράφου 1 του άρθρου 7 αυτού. 

2. Τις 13096/20.10.95 και 13097/20.10.95 επιστολές 
της Ευρωπαϊκής Επιτροπής «Κρατικές ενισχύσεις σχετικό 
με επενδύσεις στον τομέα της μεταποίησης και εμπορίας 
γεωργικών προϊόντων: κατευθυντήριες γραμμές και κα¬ 


τάλληλα μέτρα δυνάμει του άρθρου 93 παράγρ. 1 της Συν¬ 
θήκης Ε.Κ.». 

3. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα», όπως ισχύει. 

4. Το «ΠΑΡΑΡΤΗΜΑ II» που προβλέπεται από το άρθρο 
38 της Συνθήκης της Ρώμης, αποφασίζουμε: 

Αρθρο 1 

Για την εφαρμογή των κινήτρων επιχορήγησης, επιδό¬ 
τησης επιτοκίου και επιδότησης Ι_β25ίΠ9 του κωδικοποιη- 
μένου Ν. 1892/90, όπως ισχύει, δεν θεωρούνται παραγω¬ 
γικές σύμφωνα με το άρθρο 1 του εν λόγω νόμου οι καθο¬ 
ριζόμενες στο άρθρο 2 της παρούσας επενδύσεις μετα¬ 
ποίησης και εμπορίας ορισμένων γεωργικών προϊόντων, 
που πραγματοποιούνται εντός της Ελληνικής Επικράτειας 
από τις Επιχειρήσεις του άρθρου 2 του ίδιου χρόνου. 

Άρθρο 2 

Δεν θεωρούνται παραγωγικές σύμφωνα με το άρθρο 1 
του κωδικοποιημένου Ν. 1892/90 για την εφαρμογή των 
κινήτρων επιχορήγησης, επιδότησης επιτοκίου και επιδό¬ 
τησης 1θ&5ίπ9, οι κάτωθι επενδύσεις: 

1. Επενδύσεις που αφορούν στη δημιουργία ή επέ¬ 
κταση αποθηκευτικών χώρων για αποθήκευση σιτηρών οι 
οποίοι πραγματοποιούνται με αποκλειστικό σκοπό τη συ¬ 
γκέντρωσή τους με στόχο την παρέμβαση. 

2. Επενδύσεις που αφορούν στη δημιουργία ή επέ¬ 
κταση ψυκτικών θαλάμων - αποθηκών για αποθήκευση 
των κατεψυ γμένων γεωργικών κτηνοτροφικών ή ιχθυηρών 
προϊόντων, με εξαίρεση εκείνες που είναι αναγκαίες για 
την κάλυψη των αναγκών αποθήκευσης για την κανονική 
λειτουργία των μεταποιητικών μονάδων που πραγματο¬ 
ποιούν την κατάψυξή τους. 

3. Στους ευρύτερους τομείς των σιτηρών και του ρυζιού, 
οι ακόλουθες επενδύσεις: 

α) Επενδύσεις που αφορούν σε ίδρυση ή επέκταση μο¬ 
νάδων αλευροποιίας, βυνοποιΐας, παρασκευής σιμιγδα¬ 
λιού και αμύλου. Επίσης οι επενδύσεις που αφορούν σε 
ίδρυση ή επέκταση μονάδων παραγωγής γλουτένης, ινου- 
λίνης, γλυκόζης σε σιρόπι κ,λπ. που προέρχονται από τα 
σιτηρά και το ρύζι, με εξαίρεση τις επενδύσεις ίδρυσης ή 
επέκτασης που αφορούν στην παραγωγή νέων προϊόντων 
από τα σιτηρά και το ρύζι, τα οποία δεν προορίζονται για 
διατροφή (πλην των επενδύσεων για παραγωγή προϊόντων 
υδρογόνωσης που προέρχονται από το άμυλο). 

Δεν σχετίζονται με τους περιορισμούς της παρούσας 

απόφασης, οι επενδύσεις που αφορούν στην παραγωγή 
βιομηχανικών προϊόντων που προέρχονται από τη μετα¬ 
ποίηση των αλεύρων του σιμιγδαλιού, του αμύλου κ.λπ. 
(ζυμαρικά, αρτοποιία, ζαχαροπλαστική και λοιπά τρόφιμα). 
Επίσης, δεν σχετίζονται με τους περιορισμούς της παρού¬ 
σας απόφασης οι επενδύσεις εκσυγχρονισμού μονάδων 
αλευροποιίας, βυνοποιΐας, παρασκευής σιμιγδαλιού, αμύ¬ 
λου, γλουτένης, ινουλίνης, γλυκόζης σε σιρόπι κ.λπ. του 
προηγούμενου εδαφίου. 

β) Επενδύσεις που αφορούν στην αγορά και εγκατά¬ 
σταση σιλό αποθήκευσης σιτηρών και ρυζιού. Κατ’ εξαί¬ 
ρεση, θεωρούνται παραγωγικές οι επενδύσεις που αφο¬ 
ρούν σε σιλό που προορίζονται για την αποθήκευση, την 
ξήρανση ή τη συντήρηση της τοπικής παραγωγής στις πε¬ 
ριοχές παραγωγής στις οποίες αποδεδειγμένα υπάρχει 
ανεπάρκεια ειδικών σιλό αποθήκευσης σιτηρών ή ρυζιού, 
προς υποκατάσταση ισοδύναμης δυναμικότητας αποθή¬ 
κευσης σε ακατάλληλες αποθήκες ή αποθήκευσης σε χώ¬ 
ρους προοριζόμενους για άλλες χρήσεις. 

Δεν σχετίζονται με τους περιορισμούς της παρούσας 
απόφασης, οι επενδύσεις που αφορούν στην αγορά και 
εγκατάσταση σιλό αποθήκευσης αλεύρων, βύνης, σιμι¬ 
γδαλιού και αμύλου οι οποίες πραγματοποιούνται από μο¬ 
νάδες παραγωγής βιομηχανικών προϊόντων που προέρχο¬ 
νται από τη μεταποίηση των αλεύρων, του σιμιγδαλιού, του 
αμύλου κ.λπ. (ζυμαρικά, αρτοποιία, ζαχαροπλαστική και 
λοιπά τρόφιμα). 

γ) Επενδύσεις που αφορούν στην ίδρυση ή επέκταση 
μονάδων παραγωγής ζωοτροφών. Κατ’ εξαίρεση, θεω¬ 
ρούνται παραγωγικές οι επενδύσεις ίδρυσης ή επέκτασης 
τέτοιων μονάδων που πραγματοποιούνται σε περιοχές της 
επικράτειας στις οποίες αποδεδειγμένα υπάρχει ανεπάρ¬ 
κεια παραγωγικής δυναμικότητας για την κάλυψη των 
αναγκών και εφόσον με την πραγματοποίηση της επένδυ¬ 
σης η συνολική παραγωγική δυναμικότητα της επιχείρη¬ 
σης ανέρχεται ή παραμένει τελικά κατώτερη των 20.000 
τόνων ετησίως εκφρασμένη σε μία βάρδια εργασίας ημε¬ 
ρησίους. 

Δεν σχετίζονται με τους περιορισμούς της παρούσας 
απόφασης οι επενδύσεις εκσυγχρονισμού μονάδων παρα¬ 
γωγής ζωοτροφών. 

Για να είναι δυνατή η παροχή των κινήτρων του κωδικο- 
ποιημένου Ν. 1892/90 στις επενδύσεις ίδρυσης ή επέ¬ 
κτασης μονάδων παραγωγής ζωοτροφών-οι οποίες εμπί¬ 
πτουν στις εξαιρέσεις της παρούσας περίπτωσης, ο επεν¬ 
δυτής πρέπει να δεσμευθεί ότι: ι) δεν θα προβεί σε επεν¬ 
δύσεις του ίδιου τύπου κατά τα τρία έτη που έπονται της 
παροχής (έγκρισης) των εν λόγω κινήτρων και ιι) ότι δεν θα 
προβεί, επίσης κατά τα τρία επόμενα έτη, σε επενδύσεις 
που προκαλούν αύξηση της παραγωγικής δυναμικότητας 
της μονάδας. Οι δεσμεύσεις αυτές δεν επιβάλλονται στον 
επενδυτή εφόσον: 1) κατά τα τελευταία πέντε έτη μέχρι 
την υποβολή της αίτησης έχει εγκαταλεκρθεί ή εγκαταλεί- 
πεται ταυτόχρονα με την πραγματοποίηση της επένδυ¬ 
σης, ίση τουλάχιστον παραγωγική δυναμικότητα από την 
ίδια την επιχείρηση ή από άλλη(ες) επιχείρηση(εις) στο συ¬ 
γκεκριμένο τομέα της επένδυσης, στη συγκεκριμένη πε¬ 
ριφέρεια της Επικράτειας, ή 2) εάν πρόκειται να πραγμα¬ 
τοποιήσει επενδύσεις που αφορούν σε αξιοποίηση των 
υποπροϊόντων σιτοκαλλιέργειας, ή 3) αν η παραγωγή της 
μονάδας προορίζεται για τον τοπικό ανεφοδιασμό των νη¬ 
σιών. 


3.1. Δεν σχετίζονται με τους περιορισμούς της παρού¬ 
σας απόφασης οι επενδύσεις ίδρυσης ή επέκτασης ή εκ¬ 
συγχρονισμού μονάδων σποροπαραγωγής σιτηρών και ρυ¬ 
ζιού (μονάδες επεξεργασίας, διαλογής τυποποίησης και 
συσκευασίας σπόρων για σπορά). 

4. Στον ευρύτερο τομέα των οπωροκηπευτικών, οι ακό¬ 
λουθες επενδύσεις: 

α) Επενδύσεις δημιουργίας ή επέκτασης θαλάμων συ¬ 
ντήρησης ή / και αποθηκών καθώς και επενδύσεις ίδρυ¬ 
σης ή επέκτασης μονάδων διαλογής, τυποποίησης ή / και 
συσκευασίας, για μη μεταποιημένα οπωροκηπευτικά προ¬ 
ϊόντα (σε επίπεδο είδους, ποικιλίας κ.λπ.) για τα οποία 
έχουν διαπιστωθεί κατά τα τρία τελευταία έτη μέχρι την 
υποβολή της αίτησης σημαντικές αποσύρσεις στη συγκε¬ 
κριμένη περιφέρεια της Επικράτειας που οφείλονται σε 
πλεονασματική παραγωγή. 

Δεν σχετίζονται με τους περιορισμούς της παρούσας 
απόφασης επενδύσεις εκσυγχρονισμού των ως άνω μονά¬ 
δων, 

β) Επενδύσεις που αφορούν σε ίδρυση ή επέκταση μο¬ 
νάδων μεταποίησης οπωροκηπευτικών. Κατ' εξαίρεση, οι 
επενδύσεις αυτές θεωρούνται παραγωγικές εφόσον αφο¬ 
ρούν στην παραγωγή προϊόντων για τα οποία προκύπτει 
αποδεδειγμένα ανεπάρκεια παραγωγικής δυναμικότητας 
ή αύξηση της ζήτησης στην Ελλάδα. 

Η διάταξη της παρούσας περίπτωσης δεν αφορά στις 
επενδύσεις μεταποίησης τομάτας, εσπεριδοειδών, ροδά¬ 
κινων και αχλαδιών. Για τις επενδύσεις μεταποίησης των 
προϊόντων αυτών έχει εφαρμογή διάταξη της επόμενης 
περίπτωσης (γ). 

Δεν σχετίζονται με τους περιορισμούς της παρούσας 
απόφασης οι επενδύσεις εκσυγχρονισμού μονάδων μετα¬ 
ποίησης οπωροκηπευτικών. 

γ) Επενδύσεις που αφορούν σε ίδρυση ή επέκταση μο¬ 
νάδων παραγωγής: συμπυκνωμένου χυμού τομάτας, απο¬ 
φλοιωμένων ολόκληρων τοματών, χυμού εσπεριδοειδών, 
ροδάκινων σε σιρόπι και αχλαδιών σε σιρόπι. Κατ’ εξαί¬ 
ρεση, οι επενδύσεις ίδρυσης ή επέκτασης τέτοιων μονά¬ 
δων θεωρούνται παραγωγικές εφόσον η νέα παραγωγική 
δυναμικότητα ή η δυναμικότητα που προστίθεται είναι χα¬ 
μηλότερη τουλάχιστον κατά 20% της συνολικής παραγω¬ 
γικής δυναμικότητας που έχει κατά τα τελευταία πέντε 
χρόνια μέχρι την υποβολή της αίτησης εγκαταλειφθεί ή 
εγκαταλείπεται ταυτόχρονα με την πραγματοποίηση της 
επένδυσης από την ίδια την επιχείρηση ή και από άλλη(ες) 
συγκεκριμένη(ες) επιχείρηση (σεις) στη συγκεκριμένη Πε¬ 
ριφέρεια της Επικράτειας. Στις περιπτώσεις αυτές η εξαί¬ 
ρεση ισχύει εφόσον πραγματοποιείται μία μόνο επένδυση 
έναντι της εγκαταλειφθείσας αυτής συνολικής δυναμικό¬ 
τητας ή και περισσότερες που μπορούν να πραγματοποιη¬ 
θούν και από άλλες επιχειρήσεις, εφόσον όμως η νέα συ¬ 
νολική του δυναμικότητα δεν υπερβαίνει το 80% της 
εγκαταλειφθείσας. 

Δεν σχετίζονται με τους περιορισμούς της παρούσας 
απόφασης οι επενδύσεις εκσυγχρονισμού των μονάδων 
της παρούσας περίπτωσης. 

4.1. Από τον ευρύτερο τομέα μεταποίησης των οπωρο¬ 
κηπευτικών, εξακολουθούν να θεωρούνται παραγωγικές 
οι επενδύσεις παραγωγής προϊόντων τα οποία ενσωματώ¬ 
νουν κατά ένα μεγάλο μέρος καινοτομία που σχετίζεται με 
την εξέλιξη της ζήτησης. 

4.2. Δεν σχετίζονται με τους περιορισμούς της παρού- 

σας απόφασης, οι επενδύσεις ίδρυσης ή επέκτασης μονά¬ 
δων διαλογής, τυποποίησης ή συσκευασίας ή / και επε¬ 
ξεργασίας φαρμακευτικών φυτών και μπαχαρικών. 

5. Στον ευρύτερο τομέα του αγελαδινού γάλακτος και 
των προϊόντων που παράγονται από αυτό, οι ακόλουθες 
επενδύσεις: 

α) Επενδύσεις που αφορούν σε ίδρυση ή επέκταση μο¬ 
νάδων θερμικής επεξεργασίας και τυποποίησης του 
υγρού γάλακτος ενόψει μακροχρόνιας διατήρησής του. 
Κατ' εξαίρεση, οι επενδύσεις αυτές θεωρούνται παραγω¬ 
γικές εφόσον αποδεδειγμένα υπάρχει ανεπάρκεια σχετι¬ 
κής παραγωγικής δυναμικότητας στην Ελλάδα. 

β) Επενδύσεις που αφορούν σε ίδρυση ή επέκταση μο¬ 
νάδων επεξεργασίας και τυποποίησης νωπού γάλακτος. 
Κατ' εξαίρεση, οι επενδύσεις αυτές θεωρούνται παραγω¬ 
γικές εφόσον α) κατά τα τελευταία πέντε έτη μέχρι την 
υποβολή της αίτησης έχει εγκαταλειφθεί ή εγκαταλείπε- 
ται ταυτόχρονα με την πραγματοποίηση της επένδυσης, 
ίση τουλάχιστον δυναμικότητα από την ίδια την επιχείρηση 
ή από άλλη (ες) συγκεκριμένη(ες) επιχείρηση(εις), στην 
Ελλάδα ή β) αφορούν σε μικρές μονάδες επεξεργασίας 
και τυποποίησης νωπού γάλακτος σε απομεμακρυσμένες 
ή νησιώτικες περιοχές οι οποίες καλύπτουν τις ανάγκες 
των περιοχών αυτών. 

γ) Επενδύσεις που αφορούν σε ίδρυση ή επέκταση μο¬ 
νάδων παραγωγής βουτύρου, σκόνης ορού γάλακτος, γά¬ 
λακτος σε σκόνη, βουτυρελαϊου, λακτόζης, καζεΐνης και 
καζεΐνικού άλατος. 

δ) Επενδύσεις που αφορούν σε ίδρυση ή επέκταση μο¬ 
νάδων παρασκευής νωπών προϊόντων (γιαούρτης κ.λπ.) ή 
τυριών. Κατ’ εξαίρεση, οι επενδύσεις αυτές θεωρούνται 
παραγωγικές εφόσον: 1) Το προϊόν που προκύπτει από 
την επένδυση ενσωματώνει κατά μεγάλο μέρος καινοτο¬ 
μία που σχετίζεται με την εξέλιξη της ζήτησης ή 2) η επέν¬ 
δυση αφορά στην παραγωγή προϊόντος για το οποίο προ¬ 
κύπτει αποδεδειγμένα ανεπάρκεια παραγωγικής δυναμι¬ 
κότητας στην Ελλάδα και ότι το προϊόν αυτά μπορεί να δια¬ 
τεθεί σε ήδη υφιστάμενες ή και ενδεχόμενες αγορές ή 3) 

σιακές ή βιολογικές μεθόδους όπως ορίζονται από τις κοι¬ 
νοτικές κανονιστικές διατάξεις. 

5.1. Δεν σχετίζονται με τους περιορισμούς της παρού¬ 
σας απόφασης οι επενδύσεις εκσυγχρονισμού των μονά¬ 
δων των περιπτώσεων (α), (β), (γ) και (δ) της προηγούμε¬ 
νης παραγράφου 5. 

6. Όλες οι επενδύσεις του ευρύτερου τομέα των κτη- 
νοτροφικών φυτών καθώς και οι επενδύσεις ίδρυσης ή 
επέκτασης μονάδων ξήρανσης πολτού τεύτλων. 

Δεν σχετίζονται με τους περιορισμούς της παρούσας 
απόφασης, οι επενδύσεις εκσυγχρονισμού μονάδων ξή¬ 
ρανσης πολτού τεύτλων. 

7. Όλες οι επενδύσεις των ευρύτερων τομών των 
ελαιούχων και των πρωτεϊνούχων σπόρων. Κατ' εξαίρεση, 
θεωρούνται παραγωγικές: 1) οι επενδύσεις που αφορούν 
σε ίδρυση ή επέκταση και εκσυγχρονισμό μονάδων, προς 
παραγωγή νέων μη εδώδιμων προϊόντων ή 2) οι επενδύ¬ 
σεις που αφορούν σε εκσυγχρονισμό υφιστάμενων μονά¬ 
δων παραγωγής ζωοτροφών παραγωγικής δυναμικότητας 
μικρότερης των 20.000 τόνων ετησίως εφόσον η επέν¬ 
δυση αφορά σε άμεση ενσωμάτωση κοινοτικών ζωοτρο¬ 
φών από μπιζέλια, φούλια, κουκιά και λούπινα ή με την 
επένδυση προκαλείται μείωση των ενεργειακών απαιτή¬ 


σεων των βιομηχανιών ξήρανσης και αφυδάτωσης των Α' 
υλών των ζωοτροφών καθώς επίσης και οι επενδύσεις 
ίδρυσης ή επέκτασης τέτοιων μονάδων παραγωγής ζωο¬ 
τροφών δυναμικότητας μικρότερης των 20.000 τόνων 
ετησίως υπό τις ίδιες ως άνω προϋποθέσεις και εφόσον 
κατά τα τελευταία πέντε χρόνια μέχρι την υποβολή της αί¬ 
τησης έχει αποδεδειγμένα εγκαταλειφθεί ίση τουλάχιστον 
παραγωγική δυναμικότητα από την ίδια την επιχείρηση ή 
από άλλη (ες) συγκεκριμένη (ες) επιχείρηση (εις) στην Ελ¬ 
λάδα. 

7.1. Για να είναι δυνατή η παροχή των κινήτρων του κω- 
δικοποιημένου Ν. 1892/90 στις επενδύσεις που εμπί¬ 
πτουν στις εξαιρέσεις των περιπτώσεων (1) και (2) της 
προηγούμενης παραγράφου 7 πρέπει ο επενδυτής επι¬ 
πρόσθετα να δεσμευτεί ότι κατά τα τρία έτη που έπονται 
της παροχής των εν λόγω κινήτρων δεν θα προβεί σε 
επενδύσεις του ίδιου τύπου με τις ενισχύσεις. 

7.2. Δεν σχετίζονται με τους περιορισμούς της παρού¬ 
σας απόφασης, οι επενδύσεις ίδρυσης ή επέκτασης ή εκ¬ 
συγχρονισμού μονάδων σποροπαραγωγής ελαιούχων και 
πρωτεϊνούχων σπόρων (μονάδες επεξεργασίας, διαλογής, 
τυποποίησης και συσκευασίας σπόρων για σπορά). 

8. Στον ευρύτερο τομέα του ελαιόλαδου, οι ακόλουθες 
επενδύσεις: 

α) Επενδύσεις που αφορούν στην ίδρυση ή επέκταση 
ελαιοτριβείων. Κατ’ εξαίρεση, οι επενδύσεις αυτές θεω¬ 
ρούνται παραγωγικές εφόσον κατά τα τελευταία πέντε 
χρόνια μέχρι την υποβολή της αίτησης έχει αποδεδειγμένα 
εγκαταλειφθεί ίση τουλάχιστον παραγωγική δυναμικότητα 
από την ίδια την επιχείρηση ή άλλη (ες) συγκεκριμένη (ες) 
επιχείρηση (σεις) στην ευρύτερη περιοχή πραγματοποίη¬ 
σης της επένδυσης. Στις περιπτώσεις αυτές η εξαίρεση 
ισχύει εφόσον πραγματοποιείται μία μόνο επένδυση που 
προκαλεί αύξηση της δυναμικότητας από την επιχείρηση 
έναντι της εγκαταλειφθείσας αυτής συνολικής δυναμικό¬ 
τητας ή και περισσότερες, που μπορούν να πραγματοποι¬ 
ηθούν και από άλλες επιχειρήσεις, εφόσον όμως η νέα συ¬ 
νολική τους δυναμικότητα δεν υπερβαίνει την εγκαταλει- 
φθείοα. 

β) Επενδύσεις που αφορούν στην ίδρυση ή επέκταση 
πυρηνελαιουργείων ή μονάδων εξευγενισμού πυρηνέ¬ 
λαιου. 

8.1, Δεν σχετίζονται με τους περιορισμούς της παρού¬ 
σας απόφασης, οι επενδύσεις εκσυγχρονισμού ελαιοτρι¬ 
βείων, πυρηνελαιουργείων και μονάδων εξευγενισμού πυ¬ 
ρηνέλαιου. 

9. Στον ευρύτερο τομέα των γεωμήλων, οι επενδύσεις 
που αφορούν στην ίδρυση ή επέκταση μονάδων παραγω¬ 
γής αμύλου ή προϊόντων προέρχονται από το άμυλο (γλου- 
τένης, ινουλίνης, γλυκόζης σε σιρόπι κ.λπ.). Κατ’ εξαί¬ 
ρεση, οι επενδύσεις αυτές θεωρούνται παραγωγικές, 
εφόσον αφορούν σε παραγωγή νέων προϊόντων που δεν 
προορίζονται για τη διατροφή (πλην των προϊόντων υδρο¬ 
γόνωσης που παράγονται από το άμυλο). 

Δεν σχετίζονται με τους περιορισμούς της παρούσας 
απόφασης οι επενδύσεις εκσυγχρονισμού των μονάδων 
της παραγράφου αυτής. 

Επίσης, δεν σχετίζονται με τους περιορισμούς της πα¬ 
ρούσας απόφασης, οι επενδύσεις που αφορούν στην πα¬ 
ραγωγή βιομηχανικών προϊόντων που προέρχονται από 
την μεταποίηση του αμύλου κ.λπ. (ζυμαρικά, αρτοποιία, 
ζαχαροπλαστική και λοιπά τρόφιμα), καθώς επίσης και οι 

επενδύσεις που αφορούν στην παραγωγή προτηγανισμέ- 
νης ή κατεψυγμένης πατάτασς, 5ΝΑ0Κ3 από πατάτες 
καθώς εκείνες που αφορούν στη διαλογή, τυποποίηση, 
συσκευασία και συντήρηση γεωμήλων. 

10. Στους ευρύτερους τομείς της ζάχαρης, της ισογλυ- 
κόζης και οιουδήποτε άλλου φυσικού γλυκαντικού και 
προέρχεται από γεωργικά προϊόντα και μπορεί να αντικα¬ 
ταστήσει τη ζάχαρη ή την ισογλυκόζη, όλες οι επενδύ¬ 
σεις. 

11. Όλες οι επενδύσεις του ευρύτερου τομέα του κα¬ 
πνού, είτε αυτές αφορούν σε ξήρανση, τυποποίηση, συ¬ 
σκευασία, μεταποίηση και παραγωγή προϊόντων του, 
εμπορία κ.λπ. 

12. Επενδύσεις που αφορούν σε αύξηση της παραγωγι¬ 
κής δυναμικότητας ταξινόμησης και συσκευασίας αυγών 
κότας, είτε αυτές γίνονται μέσα στα πλαίσια ίδρυσης πτη- 
νοτροφικών μονάδων, είτε γίνονται από υφιστάμενες πτη- 
νοτροφικές επιχειρήσεις. 

13. Επενδύσεις που αφορούν σε δημιουργία ή επέ¬ 
κταση ειδικευμένων αγορών στην πώληση αποκλειστικά 
χοιρινού κρέατος ή χοίρων (κρεαταγορές). 

Δεν σχετίζονται με τους περιορισμούς της παρούσας 
απόφασης οι επενδύσεις εκσυγχρονισμού των ως άνω ει¬ 
δικευμένων αγορών. 

14. Επενδύσεις που αφορούν στην ίδρυση ή επέκταση 
σφαγείων χοίρων, βοοειδών, προβάτων ή πουλερικών. 
Κατ’ εξαίρεση, οι επενδύσεις αυτές θεωρούνται παραγω¬ 
γικές εφόσον: (1) με την επένδυση δημιουργείται παρα¬ 
γωγική δυναμικότητα το πολύ ίση με τη συνολική παραγω¬ 
γική δυναμικότητα σφαγής που αποδεδειγμένα έχει κατά 
τα τελευταία πέντε χρόνια μέχρι την υποβολή της αίτησης 
εγκαταλειφθεί στη συγκεκριμένη περιφέρεια της Επικρά¬ 
τειας από την ίδια την επιχείρηση ή και από Ολλη(ες) συ¬ 
γκεκριμένη (ες) επιχείρηση(εις). Στις περιπτώσεις αυτές η 
εξαίρεση ισχύει εφόσον πραγματοποιείται μία μόνο επέν¬ 
δυση έναντι της εγκαταλειφθείσας αυτής συνολικής δυ¬ 
ναμικότητας ή και περισσότερες, που μπορούν να πραγ¬ 
ματοποιηθούν και από άλλες επιχειρήσεις, εφόσον όμως η 
νέα συνολική τους δυναμικότητα είναι το πολύ ίση με 
εκείνη της συνολικής εγκαταλειφθείσας. 

Επίσης, κατ’ εξαίρεση, θεωρούνται παραγωγικές οι 
επενδύσεις ίδρυσης ή επέκτασης σφαγείων χοίρων, εφό¬ 
σον αποδεικνύεται ανεπάρκεια παραγωγικής δυναμικότη¬ 
τας σφαγής χοίρων στη συγκεκριμένη περιφέρεια της Επι¬ 
κράτειας. 

Δεν σχετίζονται με τους περιορισμούς της παρούσας 
απόφασης, οι επενδύσεις εκσυγχρονισμού των ως άνω 
σφαγείων. 

15. Στον ευρύτερο τομέα των κρασιών και των λοιπών 
ποτών που προκύπτουν από ζύμωση, όλες οι επενδύσεις. 
Κατ’ εξαίρεση, θεωρούνται παραγωγικές: (1) οι επενδύ¬ 
σεις που είναι αναγκαίες για την συνένωση παραγωγικών 
μονάδων, εφόσον με την επένδυση συνένωσης προκύπτει 
νέα παραγωγική δυναμικότητα χαμηλότερη τουλάχιστον 
κατά 20% της συνολικής παραγωγικής δυναμικότητας με¬ 
ταποίησης που έχει κατά τα τελευταία πέντε χρόνια μέχρι 
την υποβολή της αίτησης εγκαταλειφθεί στην Ελλάδα από 
τις ίδιες τις συνενούμενες επιχειρήσεις ή και από άλλη(ες) 
συγκεκριμένη(ες) επιχειρήση(εις). Στις περιπτώσεις αυ¬ 
τές, η εξαίρεση ισχύει εφόσον πραγματοποιείται μία μόνο 


επένδυση έναντι της εγκαταλειφθείσας αυτής συνολικής 
δυναμικότητας ή και περισσότερες, που μπορούν να 
πραγματοποιηθούν και από άλλες επιχειρήσεις, εφόσον 
όμως η νέα συνολική τους δυναμικότητα δεν υπερβαίνει 
το 80% της εγκαταλειφθείσας ή (2) επενδύσεις ίδρυσης 
παραγωγικών μονάδων που μεταποιούν προϊόντα βιολογι¬ 
κής αμπελουργίας καθώς επίσης και επενδύσεις επέκτα¬ 
σης ή εκσυγχρονισμού παραγωγικών μονάδων για την με¬ 
ταποίηση προϊόντων βιολογικής αμπελουργίας ή (3) επεν¬ 
δύσεις που αφορούν στην προστασία του περιβάλλοντος, 
την πρόληψη της ρύπανσης, τη διάθεση αποβλήτων και τις 
επενδύσεις που αποσκοπούν στην βελτίωση του ελέγχου 
ποιότητας. 

15.1. Δεν σχετίζονται με τους περιορισμούς της παρού¬ 
σας απόφασης οι επενδύσεις ίδρυσης ή επέκτασης ή εκ¬ 
συγχρονισμού μονάδων παραγωγής ποτών που δεν είναι 
προϊόντα ζύμωσης (τζιν, βότκα, ουΐσκυ, ούζο, τσίπουρο, 
μπράντυ κ.λπ.) καθώς και μονάδων παραγωγής προϊόντων 
οινοπνεύματος, αποσταγμάτων και βιομηχανικών εν γένει 
αλκοολών. 

16. Στον ευρύτερο τομέα του λιναριού και της κανά- 
βεως, όλες οι επενδύσεις. Κατ’ εξαίρεση, θεωρούνται πα¬ 
ραγωγικές: (1) επενδύσεις που αφορούν στην παραγωγή 
νέων προϊόντων για μη εδώδιμη χρήση ή (2) επενδύσεις 
που αφορούν στον εκσυγχρονισμό παραγωγικών μονά¬ 
δων, εφόσον από αυτόν δεν προκύπτει αύξηση της συνο¬ 
λικής παραγωγικής δυναμικότητας της παραγωγικής μο¬ 
νάδας είτε προκύπτει μεν αύξησή της αλλά κατά τα τελευ¬ 
ταία πέντε χρόνια μέχρι την υποβολή της αίτησης έχει 
εγκαταλειφθεί στην Ελλάδα από την ίδια την επιχείρηση ή 
και από άλλη(ες) ίση τουλάχιστον παραγωγική δυναμικό¬ 
τητα στο συγκεκριμένο τομέα της επένδυσης. Στις περι¬ 
πτώσεις αυτές η εξαίρεση ισχύει εφόσον πραγματοποιεί¬ 
ται μια μόνο επένδυση εκσυγχρονισμού με αύξηση της δυ¬ 
ναμικότητας έναντι της εγκαταλειφθείσας αυτής συνολι- 
λής δυναμικότητας ή και περισσότερες, που μπορούν να 
πραγματοποιηθούν και από άλλες επιχειρήσεις, εφόσον 
όμως η νέα συνολική τους δυναμικότητα δεν υπερβαίνει 
την εγκαταλειφθείσα ή (3) επενδύσεις που αφορούν στην 
προστασία του περιβάλλοντος, την πρόληψη της ρύπαν¬ 
σης και τη διάθεση αποβλήτων. 

Άρθρο 3 

1. Για να είναι δυνατή η εφαρμογή των κινήτρων επιχο¬ 
ρήγησης, επιδότησης επιτοκίου και επιδότησης Ι_Θ35ίπ9 
του κωδικοποιημένου 1892/90 στις περιπτώσεις επενδύ¬ 
σεων οι οποίες, σύμφωνα με τα οριζόμενα στο προηγού¬ 
μενο άρθρο 2 θεωρούνται κατ' εξαίρεση παραγωγικές, 
πρέπει αποδεδειγμένα να πληρούνται οι ειδικοί όροι που 
καθορίζονται στο εν λόγω άρθρο για την κάθε συγκεκρι¬ 
μένη περίπτωση. Για το σκοπό αυτό, οι επενδυτές που 
υποβάλλουν για υπαγωγή τέτοιες επενδύσεις, υποχρεού- 
νται να συνυποβάλλουν στο φάκελλο της επένδυσης 
πλήρη στοιχεία και πληροφορίες από τα οποία να προκύ¬ 
πτει τεκμηριωμένα ότι συντρέχουν οι ειδικοί όροι βάσει 
των οποίων η επένδυσή τους θεωρείται κατ’ εξαίρεση πα¬ 
ραγωγική. 

Η κάθε αρμόδια υπηρεσία ή φορέας για την εφαρμογή 
των κινήτρων, στα πλαίσια εξέτασης τέτοιων αιτήσεων 
υπαγωγής, καταρτίζει πλήρως αιτιολογημένη εισήγηση για 

την πλήρωση των ειδικών αυτών όρων, η οποία περιλαμβά¬ 
νει και όλα τα απαραίτητα στοιχεία και πληροφορίες προς 
τεκμηρίωση της πλήρωσης των ειδικών όρων. Σε περί¬ 
πτωση έγκρισης των επενδύσεων αυτών, ταυτόχρονα με 
την διεκπεραίωση και κοινοποίηση της περίληψης της οι¬ 
κείας απόφασης υπαγωγής, κοινοποιείται υποχρεοπικό 
στη Δ/νση έγκρισης και Ελέγχου Ιδιωτικών Επενδύσεων - 
Τμήμα Εγκρίσεων και Στατιστικών Στοιχείων του Υπουρ¬ 
γείου Εθνικής Οικονομίας, αντίγραφο της πλήρους αυτής 
αιτιολόγησης καθώς και όλων των σχετικών στοιχείων και 
πληροφοριών που τεκμηριώνουν την πλήρωση των ειδικών 
όρων. Τα αντίγραφα των αιτιολογήσεων αυτών κοινο¬ 
ποιούνται συνοδεύομενα από κατάλογο των επιχειρήσεων 
στις οποίες αφορούν οι εν λόγω εγκρινόμενες επενδύ¬ 
σεις, που περιλαμβάνει τα γενικά στοιχεία κάθε επένδυ¬ 
σης. 

2. Η Δ/νση Έγκρισης και Ελέγχου Ιδιωτικών Επενδύ¬ 
σεων εντός του Ιανουάριου του επόμενου έτους, απο¬ 
στέλλει στην Ευρωπαϊκή Επιτροπή την πλήρη αυτή αιτιο¬ 
λόγηση με τα αντίστοιχα στοιχεία και πληροφορίες για την 
πλήρωση των ειδικών όρων κάθε εγκριθείσας εντός του 
έτους επένδυσης, η οποία εμπίπτει στις εξαιρέσεις του 
προηγούμενου άρθρου 2 και θεωρήθηκε παραγωγική, που 
συνοδεύεται από κατάλογο όλων των επιχειρήσεων στις 
οποίες αφορούν οι εν λόγω εγκριθείσες επενδύσεις. 

3. Η αρμόδια για την εφαρμογή των κινήτρων των άρ¬ 
θρων 23α και 23β του κωδικοποιημένου Ν. 1892/90 υπη¬ 
ρεσία της Γενικής Γραμματείας Βιομηχανίας του Υπουρ¬ 
γείου Ανάπτυξης, δεν εφαρμόζει τα οριζόμενα στη δεύ¬ 
τερη πρόταση του δεύτερου εδαφίου της παραγράφου 1 
και στην παράγραφο 2 του παρόντος άρθρου. Η εν λόγω 
υπηρεσία συγκεντρώνει τις πλήρεις αιτιολογήσεις με τα 
αντίστοιχα στοιχεία και πληροφορίες για την πλήρωση των 
ειδικών όρων κάθε εγκριθείσας εντός του έτους επένδυ¬ 
σης (ή προγράμματος) που εμπίπτει στις εξαιρέσεις του 
προηγούμενου άρθρου 2 και θεωρήθηκε παραγωγική και 
τις αποστέλει στην Ευρωπαϊκή Επιτροπής επίσης εντός 
του Ιανουάριου του επόμενου έτους. Οι αιτιολογήσεις αυ¬ 
τές συνοδεύονται από κατάλογο όλων των επιχειρήσεων 
στις οποίες αφορούν οι εν λόγω εγκριθείσες επενδύσεις 
(ή προγράμματα). 

4. Οι ρυθμίσεις του παρόντος άρθρου δεν έχουν εφαρ¬ 
μογή για τις επενδύσεις που σύμφωνα με τις αντίστοιχες 
διατάξεις του προηγούμενου άρθρου 2, δεν σχετίζονται με 
τους περιορισμούς της παρούσας απόφασης. 

Άρθρο 4 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ Π ΑΠΑΝΤΩΝ ΙΟΥ ΒΑΣΩ ΠΑΠΑΝΔΡΕΟΥ 


Αριθ. 55699 (2) 

Καθορισμός των περιοχών που αναφέρονται στην περί¬ 
πτωση (κ) της παραγράφου 1 του άρθρου 1 του κωδικο- 
ποιημένου Ν. 1892/90, των κινήτρων επιχορήγησης 
και επιδότησης επιτοκίου που παρέχονται στις επενδύ¬ 
σεις της εν λόγω διάταξης, καθώς και κάθε αναγκαίας 
λεπτομέρειας για την εφαρμογή της. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του κωδικοποιημένου με το Π.Δ. 
456/95 (ΦΕΚ 269Α/29.12.1995) Ν. 1892/90, όπως 
ισχύει και ειδικότερα τη διάταξη της περίπτωσης (κ) της 
παρ. 1 του άρθρου 1 αυτού. 

2. Τις διατάξεις του άρθρου 17 παρ. 1 του Ν. 2414/96 
(ΦΕΚ 135/96). 

3. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα», όπως ισχύει. 

4. Τις απόψεις ίου Υπουργείου Εμπορικής Ναυτιλίας, 
σύμφωνα με το έγγραφο του 1244/18.11.96, αποφασί¬ 
ζουμε: 

Άρθρο 1 

Οι απομονωμένες, δυσχερούς προοβάσεως και μεγά¬ 
λης αποστάσεως από τον Κεντρικό κορμό της Χώρας πε¬ 
ριοχές της Επικράτειας για την εξυπηρέτηση της μεταφο¬ 
ράς σε αυτές ανθρώπων και εμπορευμάτων, κατά τα ορι¬ 
ζόμενα στην περίπτωση (κ) της παραγράφου 1 του άρθρου 
1 του κωδικοποιημένου Ν. 1892/90, όπως ισχύει, είναι οι 
ακόλουθες: 

Οι νήσοι Παξοί, Ν. Οθωνοί, Ερικούσα, Κύθηρα, Αντικύ¬ 
θηρα, Κάσοος, Κάρπαθος, Νΐσυρος, Τήλος, Σύμη, Χάλκη, 
Καστελόριζο, Αγαθονήσι, Λειψοί, Φούρνοι, Ικαρία, 
Ψαρρά, Οινούσες, Άγιος Ευστράτιος, Λήμνος, Σαμο¬ 
θράκη και Γαύδος και η πόλη της Αλεξανδρούπολης. 

Άρθρο 2 

Στις επενδύσεις της περίπτωσης (κ) του άρθρου 1 του 
κωδικοποιημένου Ν. 1892/90, όπως ισχύει, παρέχεται 
ποσοστό επιχορήγησης και επιδότησης επιτοκίου απο¬ 
κλειστικά 25% επί του κόστους της παραγωγικής επένδυ¬ 
σης, ανεξάρτητα από την περιοχή πραγματοποίησής τους 
κοι την περιοχή του προηγούμενου άρθρου 1 της παρού¬ 
σας την οποία(ες) εξυπηρετούν για μεταφορά ανθρώπων 
και εμπορευμάτων. 

Για τις ως άνω επενδύσεις δεν παρέχονται τα οποιαδή¬ 
ποτε τυχόν πρόσθετα ποσοστά επιχορήγησης και επιδό¬ 
τησης επιτοκίου των επιμέρους διατάξεων του κωδικοποι- 
ημένου Ν. 1892/90, όπως ισχύει. 

Άρθρο 3 

Τα μεταφορικά μέσα επενδύσεις των οποίων υπάγονται 
στα κίνητρα επιχορήγησης και επιδότησης επιτοκίου κατά 
τα οριζόμενα στην περίπτωση (κ) της παραγράφου 1 του 
άρθρου 1 του κωδικοποιημένου Ν 1892/90, υποχρεοϋ- 
νται, για μία ΙΟετία από την έκδοση της απόφασης ολο¬ 
κλήρωσης της επένδυσης, νσ εξυπηρετούν για μεταφορά 



4482 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ανθρώπων και εμπορευμάτων, την περιοχή(ες) του άρ¬ 
θρου 1 πιο πάνω για την οποία(ες) υπήχθησαν στα κίνητρα 
του εν λόγω νόμου. 

Άρθρο 4 

Η ισχύς της παρούσας απόφασης ανατρέχει στην 1η 
Νοεμβρίου 1996 και έχει εφαρμογή και για τις επενδύσεις 
που έχουν υπαχθεί στις διατάξεις του κωδικοποιημένου Ν. 
1892/90 μετά την ημερομηνία αυτή. 

Άρθρο 5 

Με τις διατάξεις της παρούσας απόφασης δεν προκα- 
λείται δαπάνη εις βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαΐου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

- 4 - 

Αριθ. 501013 (3) 

Μεταβίβαση αρμοδιότητας του Γενικού Γραμματέα του 
ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΕΟΤ 
Έχοντας υπόψη: 

α. Τις διατάξεις του άρθρου 2 του Ν.Δ. 201/74 «περί 
τροποποιήσεως της περί ΕΟΤ Νομοθεσίας», με το οποίο 
επανήλθε σε ισχύ το άρθρο 7 του Α.Ν. 1565/50, όπως κυ¬ 
ρώθηκε με το Ν. 1624/51, συμπληρώθηκε με το άρθρο 7 
του Ν.Δ. 4109/60 και ισχύει μέχρι σήμερα. 

β. Το Π.Δ. 884/76 «περί Κανονισμού Διαρθρώσεως των 
Υπηρεσιών και Καταστάσεως του Προσωπικού του ΕΟΤ». 

γ. Τις διατάξεις των Ν. 1232/82 και 1256/82. 

δ. Τις διατάξεις του άρθρου 27 του Ν. 2081/92 (ΦΕΚ 
154/10.9.92) και Ν. 2160/1993. 

ε. Το γεγονός ότι από τις διατάξεις του παρόντος ουδε- 
μία δαπάνη προκαλείται σε βάρος του Προϋπολογισμού 
του ΕΟΤ, αποφασίζουμε: 

1) Μεταβιβάζουμε στην Βασιλική Κασελάκη, Προϊστά¬ 
μενη της 2ης Γενικής Δ/νσης του ΕΟΤ, την αρμοδιότητα 
της υπογραφής όλων των τακτικών χρηματικών ενταλμά¬ 
των πληρωμής και προπληρωμής καθώς και των εντολών 
του ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ. 

2) Σε περίπτωση απουσίας ή κωλύματος θα την αναπλη¬ 
ρώνει ο Μιχαήλ Παπαμιχαήλ, Προϊστάμενος της Δ/νσης ΣΤ 
Εγκ/σεων - Διαμονής - Εστιάσεως. 

3) Διατηρούμε το δικαίωμα της παράλληλης άσκησης 
της μεταβιβαζόμενης αρμοδιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

^ ) Αθήνα, 5 Μαΐου 1997 

Ο Γ ενικός Γ ραμματέας 
ΝΙΚΟΣ ΣΚΟΥΛΑΣ 


ΑΓΟΡΑΝΟΜΙΚΕΣ ΔΙΑΤΑΞΕΙΣ 


Αριθ. Αριθ. Α2/1980 (4) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 2 
Υποχρέωση αναγραφής της ενδεικτικής τιμής λιανικής 

πώλησης, επί της συοκευασίας των εμφιαλωμένων νε¬ 
ρών και αναψυκτικών ποτών. 

Η ΥΠΟΥΡΓΟΣ ΑΝΑΠΤΥΞΗΣ 
Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Το Ν.Δ. 136/46 «Περί Αγορανομικού Κώδικος», όπως 
τροποποιήθηκε και ισχύει. 

4. Την ΑΔ 14/89 «Κωδικοποίηση Αγορανομικών Διατά¬ 
ξεων, εκδοθεισών μέχρι την 16.2.89», όπως τροποποιή¬ 
θηκε και ισχύει. 

5. Το άρθρο 12 του Ν. 802/78, με το οποίο παρέχεται η 
δυνατότητα στον Υπουργό Ανάπτυξης να επιβάλλει την 
υποχρέωση αναγραφής της συνιστωμένης τιμής λιανικής 
πώλησης επι των προϊόντων. 

6. Το Π,Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας - Τεχνολογίας και Εμπο¬ 
ρίου στο Υπουργείο Ανάπτυξης». 

7. Την κοινή απόφαση 114/4.10.96 των Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Μιχάλη Χρυσοχοΐδη». 

8. Την ανάγκη διασφάλισης των συμφερόντων του κα¬ 
ταναλωτικού κοινού, μέοω της παρεχόμενης σε αυτό δυ¬ 
νατότητας να ενημερώνεται άμεσα σχετικά σε ποιές τιμές 
λιανικής πώλησης συνιστούν οι επιχειρήσεις παραγωγής, 
εισαγωγής, κ.λπ., να πωλούνται τα εμφιαλωμένα νερά και 
αναψυκτικά ποτά και να συγκρίνει τις τιμές αυτές με τις 
αντίστοιχες που πωλούν τα είδη αυτά οι λιανοπωλητές. 

9. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Μετά το άρθρο 67 του Κεφαλαίου 3 της Κωδικοποιημέ- 
νης Αγορανομικής Διάταξης 14/89, προστίθεται άρθρο 
«67α» που έχει ως ακολούθως: 

«Άρθρο 67α 

Αναγραφή επί της συοκευασίας των εμφιαλωμένων νε¬ 
ρών και αναψυκτικών ποτών της ενδεικτικής τιμής λιανι¬ 
κής πώλησης τούτων. 

1. Οι επιχειρήσεις παραγωγής εμφιαλωμένων νερών και 
αναψυκτικών ποτών γενικά και οι επιχειρήσεις που προμη¬ 
θεύονται τα είδη αυτά από άλλες χώρες, υποχρεούνται 
όπως, κατά την διάθεση των προϊόντων αυτών στην εσω¬ 
τερική αγορά, αναγράφουν επί της ατομικής συοκευασίας 
τους τις συνιστώμενες τιμές λιανικής πώλησης, στην ελ¬ 
ληνική και στην αγγλική γλώσσα, με την ένδειξη: 


«ΕΝΔΕΙΚΤΙΚΗ ΤΙΜΗ .ΔΡΧ.» 

«31Κ3ΘΕ8ΤΕΟ ΡΒΙΟΕ .ΟΗ8» 


Οι ανωτέρω ενδείξεις αναγράφονται ανεξίτηλα, ευανά¬ 
γνωστα, ευδιάκριτα και στο ίδιο οπτικό πεδίο με την ονο¬ 
μασία πώλησης του προϊόντος, που αναγράφεται επί της 
ατομικής συοκευασίας του. 

2. Οι διατάξεις της προηγούμενης παραγράφου έχουν 
εφαρμογή μόνο για εμφιαλωμένα νερά και αναψυκτικά 
ποτά γενικά, που προορίζονται για καταστήματα λιανικής 
πώλησης τροφίμων και ποτών (Υπεραγορές, Σούπερ Μάρ- 
κετ, Μίνι Μάρκετ, Παντοπωλεία, Κάβες Ποτών, Πρατήρια 
Γάλακτος, Καταστήματα Ζαχαρωδών, Ξηρών Καρπών, 
κ.λπ., Αρτοποιεία, Πρατήρια Άρτου, κ.λπ.) καθώς και για 
άλλα σημεία λιανικής πώλησης (Περίπτερα, Καντίνες, 
Στάσιμοι ή Πλανόδιοι Πωλητές, Λιανοπωλητές Παγωτών - 
Αναψυκτικών - Εμφιαλωμένων Νερών εγκατεστημένοι σε 
παραλίες, πλαζ, κ.λπ. καταστήματα ψιλικών, πωλητές που 
εξυπηρετούν θεατές κινηματογράφων, θεάτρων, συναυ¬ 
λιών, γηπέδων ή σταδίων αθλητικών συναντήσεων, διαφό¬ 
ρων καλλιτεχνικών εκδηλώσεων, πωλητές εγκατεστημέ¬ 
νοι μέσα σε δημοτικά σχολεία, γυμνάσια, λύκεια, ΑΕΙ, ΤΕΙ 
και άλλες τεχνικές ή επαγγελματικές σχολές προς εξυπη¬ 
ρέτηση μαθητών και σπουδαστών, πωλητές εγκατεστημέ¬ 
νοι μέσα σε δημόσιες υπηρεσίες, ΔΕΚΟ και Τράπεζες 
προς εξυπηρέτηση των υπαλλήλων, κ.λπ.). 

3. Πέρα από τις επιχειρήσεις της ως άνω παραγράφου 1, 
υπεύθυνοι για την ύπαρξη, επί της ατομικής συσκευασίας 
των εμφιαλωμένων νερών και αναψυκτικών ποτών γενικά, 
των αναγραφομένων, ως άνω, ενδεικτικών τιμών στην ελ¬ 
ληνική και αγγλική γλώσσα, είναι και οι λιανοπωλητές της 
προηγούμενης παραγράφου 2. 


4. Υπό την επιφύλαξη των διατάξεων της παραγράφου 5 
του παρόντος, οι διατάξεις των ανωτέρω 2 και 3 παραγρά¬ 
φων αφορούν τα Κυλικεία ή Μπαρ που λειτουργούν μέσα 
στους σιδηρόδρομους, τα ακτοπλοϊκά επιβατικά σκάφη 
και τους αρχαιολογικούς χώρους. 

5. Οι ρυθμίσεις του παρόντος άρθρου δεν αφορούν τα 
Ξενοδοχεία και τις Ξενοδοχειακές μονάδες, καθώς και τις 
συγκροτημένες επιχειρήσεις ομαδικής εστίασης, αναψυ¬ 
χής, διασκέδασης (Εστιατόρια, Ταβέρνες, Ψητοπωλεία, 
Ψαροταβέρνες, Πιτσαρίες, Καφετέριες, Καφενεία, Ζαχα¬ 
ροπλαστεία, Μπαρ, Ουζερί, Καφέ-Μπαρ, Αναψυκτήρια, 
ΡΑ5Τ ΡΟΟϋ, Σνακ-Μπαρ, Ντισκοτέκ, Κοσμικές Ταβέρ¬ 
νες, Χορευτικά, Μπουάτ και λοιπά παρόμοια καταστή¬ 
ματα)». 

Άρθρο 2 

1. Οι παραβάτες της παρούσας, που ισχύει σε όλη την 
χώρα, από την 1 η Ιουνίου 1997 διώκονται και τιμωρούνται 
σύμφωνα με τον ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Αθήνα, 29 Απριλίου 1997 

Ο ΥΦΥΠΟΥΡΓΟΣ 

ΜΙΧ. ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ!_ΕΧ 223211 ΥΡΕΤ <3Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


-Πληροφορίες δημοσιευμάτων Α.Ε. · Ε.Π.Ε, 

5225761 

ΘΕΣΣΑΛΟΝΙΚΗ 


5230841 

3ασ. Όλγας 188, 1ος ορ.-Τ.Κ. 545 55 

(031)423956 

Πληροφορίες δημοσιευμάτων λοιπών Φ.Ε.Κ. 

5225713 

ΠΕΙΡΑΙΑΣ 

4136402 


5249547 

Νικήτα 6-8 Τ.Κ. 185 31 

4171307 

Πώληση Φ.Ε Κ. 

5239762 

ΠΑΤΡΑ 

(061)271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε 

5246785 

Διοικητήριο Τ.Κ. 454 44 

(0551)21901 

Εγγραφή Συνδρομητών Φ.Ε.Κ και 


ΚΟΜΟΤΗΝΗ 

(0531)22637 

αποστολή Φ.Ε.Κ. 

5248320 

Δημοκρατίας 1 Τ.Κ. 691 00 

26522 

- Μέχ 

αι 8 σελίδες 150 δρχ. 



ΤΙΜΗ ΦΥΛΛΩΝ 

ΕΦΗΜΕΡΙΔΟΙ ΤΗΣ ΚΥΒΕΡΝΗΣΕΩΣ 


- Από 9 μεχρ; 16 σελίδες 360 ορχ 

• Από 16 σελίδες καί ανω πρασαύξηση 100 δοχ. ανά Βοέλιδοή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 


Κ.Α.Ε. 

ΤΑ 



Ο' συνδρομές του εσωτερικού προπληρώνονται στα Δηυόσια Ταμεία που δίδουν αποδεικτικό είσπραξης (διπλότυπό; 
το οπαίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. | 

' Οι συνδρομές του εξωτερικού επιβαρύνονται περο των παραπάνω οναφεοομένων ποσών με τα ταχυδρομικά τέλη και | 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. > 

’ Η πληρωμή του ποσοστού τουΤΑΠΕΤ που αντιστοιχεί σε συνδρομές, εισπράττεται στην Αθήνα αποτς Ταμείο του ΤΑ- 
ΠΕΤ (Σολωμού 5” - Αθήνα! και στις άλλες πόλεις από τα Δημόσ.α Ταμεισ. 

1 Οι συνδρομητές του εξωτερικού μπορούν να στέλνουν το ποσά του ΤΑΠΕΤ μαζί με το ποσό της συνδρομής. ι 

* Οι Νομαρχιακές Αυτοδιοικήσεις, οι Δήμοι, ο· Κοινότητες ως κα. οι επιχειρήσεις μυτών πληρώνουν τς μισό χρηματικό ] 

ποσό της συνδρομής κα·. ολόκληρο το ποσό υπέρ του ΤΑΠΕΤ. | 

’ Η συνδρομή ισχύει νια ένα χρόνε, που αρχίζει την ΐπ Ιανουαοίου καί λήγει την δίτ Δεκεμβρίου· του ίδιου χοάνου. Δεν | 
εγγράφονται συνδρομητές για μικρότερο χρονικό διάστημα 

* Η εγγραφή η ανανέωση της συνδρομής πραγματοποιείται το αργοτερς-μέχρ. τον Μάστις κάθε στους 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεννίνοντα. δεκτά. 


Οι υπηρεσίες κοινού λειτουργούν καθημερινά από ΟΒ.ΟΟ'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















